Source: https://sala.sk/clanok/4302-modernizacia-verejneho-osvetlenia-v-meste-sala-3-etapa-modernizacia-vo-cast-2?show_css=0
Timestamp: 2019-12-12 11:03:18+00:00
Document Index: 12905115

Matched Legal Cases: ['§ 117', '§ 119', '§ 60', '§ 61', '§ 62', '§ 63', '§ 32', '§ 46', '§ 47', '§ 66', '§ 10', '§ 43', '§ 43', '§ 61', '§ 62', '§ 69', '§ 26', '§ 4']

Modernizácia verejného osvetlenia v meste Šaľa – 3.etapa – Modernizácia VO časť 2 | MESTO ŠAĽA
publikované: 23.04.2018 - 09:05 // aktualizácia: 23.04.2018 - 09:05 // zobrazené: 386
(ďalej len "stavebník") podalo dňa 22.11.2017 žiadosť o stavebné povolenie v stavebnom konaní na líniovú stavbu:
(ďalej len "stavba") na verejnom priestranstve v priestore sídliska Šaľa – Veča na uliciach Narcisová, Cintorínska, Gen. L. Svobodu, Slnečná, Fraňa Kráľa a na uliciach Mostová, Nešporova, Horná, Švermova, Murgašova, Sládkovičova, Kukučínova, Vinohradnícka, Štúrova - M.M. Hodžu kat. územie Šaľa.
Obec Močenok, ako vecne a miestne príslušný stavebný úrad podľa § 117 ods. 1 a § 119 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) prerokoval žiadosť stavebníka v stavebnom konaním s dotknutými orgánmi a so známymi účastníkmi konania postupom podľa § 60 a § 61 a po posúdení a preskúmaní žiadosti o stavebné povolenie podľa § 62 a § 63 stavebného zákona, v nadväznosti na § 32, § 46 a § 47 zákona č. 71/1967 Zb. o správnom konaní v znení neskorších predpisov (ďalej len „správny poriadok“ ) a rozhodol takto:
 navrhované stožiare sú vyhotovené z vysokokvalitného hliníku s povrchovou úpravou formou eloxácie, ktorá zabezpečí stálosť a ochranu materiálu proti vonkajším vplyvom prostredia výstavba nových svetelných miest,
 -stožiare sú hliníkové, eloxované, stožiare s betónovým prefabrikátom s elastomérom výšky 5 m až 10 m,
 pre stožiare verejného osvetlenia sú vyrobené ako základy betónové pätky z betónu triedy C25/30, výstuž tvoria oceľové rošty s pozinkovanými závitmi, na ktorý sa montuje stožiar,
prívod NN rozvodu sústavy VO TN-C zospodu
 na stožiare sú uchytené výložníky z vysokokvalitného hliníku s povrchovou úpravou formou eloxácie zabezpečí stálosť a ochranu materiálu proti vonkajším vplyvom prostredia,
 svietidlá budú osadené LED výkonnými svetelnými zdrojmi – cestné a parkové podľa výkonu,
 počet nových stožiarov: 38 ks.
na verejnom priestranstve v priestore sídliska Šaľa – Veča na uliciach Narcisová, Cintorínska, Gen. L. Svobodu, Slnečná, Fraňa Kráľa a na uliciach Mostová, Nešporova, Horná, Švermova, Murgašova, Sládkovičova, Kukučínova, Vinohradnícka, Štúrova - M.M. Hodžu kat. územie Šaľa, vo vlastníctve stavebníka, druhy pozemkov zastavané plochy a nádvoria, za účelom modernizácie verejného osvetlenia v meste Šaľa, sa podľa § 66 stavebného zákona a § 10 vyhlášky č. 453/2000 Z. z., ktorou sa vykonávajú niektoré ustanovenia stavebného zákona
p o v o ľ u j e.
Projektovú dokumentáciu vypracoval Ing. Eduard Kačík – EL-TRAS spol. s.r.o., autorizovaný stavebný inžinier s ev. č. 5663*I4, Hrubý Šúr 44, 903 01 Senec.
1. Stavba bude uskutočnená podľa projektovej dokumentácie overenej v stavebnom konaní, ktorú vypracoval Ing. Eduard Kačík – EL-TRAS spol. s.r.o., autorizovaný stavebný inžinier s ev. č. 5663*I4, Hrubý Šúr 44, 903 01 Senec, ktorá je prílohou tohto rozhodnutia, prípadné zmeny nesmú byť uskutočnené bez predchádzajúceho povolenia stavebného úradu.
2. Pri uskutočňovaní stavby je nutné dodržiavať predpisy týkajúce sa bezpečnosti práce a technických zariadení, predovšetkým vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a dbať na ochranu zdravia a osôb na stavenisku.
3. Pri stavbe budú dodržané ustanovenia § 43d až § 43i stavebného zákona a vyhlášky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, ktoré upravujú požiadavky na uskutočnenie stavieb a príslušné technické normy.
4. Stavebník je povinný zabezpečiť, aby výstavbou čo najmenej rušil užívanie susedných pozemkov a stavieb a aby vykonanými prácami nevznikli škody, ktorým možno zabrániť. Prípadné vzniknuté škody je stavebník povinný odstrániť na vlastné náklady.
5. Stavba bude dokončená najneskôr do dvoch rokov odo dňa nadobudnutia právoplatnosti.
6. Stavba bude uskutočňovaná dodávateľsky. Dodávateľ stavby bude EL-TRAS spol. s.r.o., Hrubý Šúr 44, 903 01 Senec.
7. Pripojenie na inžinierske siete:
 objekt bude napojený na verejné rozvody inžinierskych sietí –elektrickú energiu.
8. Všetky inštalácie musia uskutočňovať odborní pracovníci.
9. Na uskutočnenie stavby možno použiť iba stavebný výrobok, ktorý je podľa osobitných predpisov vhodný na použitie v stavbe na zamýšľaný účel. Doklady o vhodnosti použitých výrobkov sú súčasťou dokumentácie uloženej na stavenisku. Ku kolaudácii stavby je potrebné predložiť doklady o overení vhodných stavebných výrobkov.
10. Podmienky dotknutých orgánov a iné podmienky:
 Rozvádzače verejného osvetlenia nesmú byť umiestnené na podpernom bode, len ako voľne stojaci rozvádzač.
 Stavebný materiál a zariadenie staveniska budú umiestnené len na pozemku vo vlastníctve stavebníkov, resp. prenajatom pozemku.
 Pred výjazdom vozidiel a ostatných mechanizmov zo staveniska na verejné komunikácie, budú tieto očistené tak, aby nedochádzalo k znečisťovaniu komunikácie, v prípade znečistenia komunikácie stavebníci zabezpečia jej očistenie na vlastné náklady.
 Stavebník ku kolaudácii predloží potvrdenie o odovzdaní geodetického zamerania na MsÚ Šaľa, referát informatiky.
 Ku kolaudácii stavby stavebník predloží vyjadrenie Okresného úradu, odbor starostlivosti o životné prostredie o naložení so stavebným odpadom počas realizácie stavby.
 Stavebník je povinný dodržať opatrenia vyplývajúce z projektu protipožiarnej bezpečnosti stavby. Ich splnenie preukáže pri kolaudácii stavby.
11. Stavebník oznámi stavebnému úradu termín začatia stavby.
12. Stavebník je povinný stavbu viditeľne označiť štítkom ” Stavba povolená “.
15. Dokončenú stavbu, prípadne jej časť spôsobilú na samostatné užívanie, možno užívať len na základe kolaudačného rozhodnutia.
O d ô v o d n e n i e:
Mesto Šaľa, so sídlom Nám. Sv. Trojice 7, 927 15 Šaľa, IČO: 306 185 podalo dňa 01.03.2018 žiadosť o stavebné povolenie na líniovú stavbu.
Stavebný úrad dňa 07.03.2018 oznámil začatie stavebného konania všetkým známym účastníkom konania a dotknutým orgánom a pretože boli stavebnému úradu dobre známe pomery staveniska, upustil podľa § 61 ods. 2 stavebného zákona od ústneho pojednávania a miestneho zisťovania a určil dokedy môžu účastníci konania uplatniť námietky a upozornil ich, že sa na neskoršie podané námietky neprihliadne.
V určenej lehote neboli vznesené žiadne námietky a pripomienky.
Predložená žiadosť bola preskúmaná z hľadísk uvedených v § 62 a 63 stavebného zákona, a bolo zistené, že uskutočňovaním stavby nie sú ohrozené záujmy spoločnosti ani neprimerane obmedzené, či ohrozené práva a oprávnené záujmy účastníkov konania.
Dokumentácia stavby spĺňa všeobecné technické požiadavky určené vyhláškou č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
Toto rozhodnutie má povahu verejnej vyhlášky podľa § 69 ods. 2 stavebného zákona § 26 zákona č. 71/1967 Zb. o správnom konaní (správny poriadok) v znení neskorších predpisov a musí byť vyvesené po dobu 15 dní na úradnej tabuli obce Močenok a úradnej tabuli mesta Šaľa.
Podľa § 4 ods.1 a písm. a) zákona č. 145/1995 Z. z. o správnych poplatkoch v znení neskorších predpisov je stavebník oslobodený od správneho poplatku.
účastníkom konania (verejná vyhláška)
/ 2362